Tuulest viidud (film)

"Tuulest viidud" ("Gone with the Wind") on 1939. aastal valminud Ameerika Ühendriikide mängufilm, mis põhineb Margaret Mitchelli 1936. aasta samanimelisel romaanil. Filmi tootis David O. Selznicki Selznick International Pictures ja lavastas Victor Fleming. Peaosi mängivad Vivien Leigh (Scarlett), Clark Gable (Rhett), Leslie Howard (Ashley) ja Olivia de Havilland (Melanie). Filmimuusika autor on Max Steiner. Filmi tootmine sattus kohe alguses raskustesse. Filmimine viibis kaks aastat, kuna Selznick soovis kindlustada Rhett Butleri rolli Gable'ile ning Scarlett O'Hara rolli soovijaid oli koguni 1400. Scarletti rolli kandideerisid teiste seas Joan Crawford, Norma Shearer ja Katharine Hepburn. Sidney Howardi kirjutatud algset stsenaariumi parandati palju, et kohandada see sobivale pikkusele. Võtted algasid 26. jaanuaril 1939 ja lõppesid 1. juulil. Algne lavastaja George Cukor vallandati varsti pärast võtete algust ja uueks lavastajaks määrati Victor Fleming, kes väsimuse tõttu andis lavastamise mõneks ajaks üle Sam Woodile. Film esilinastus 15. detsembril 1939 Atlantas Loew's Grand Theatre'is, kuhu oli kogunenud umbes 300 000 inimest. Filmi pälvis kriitikutelt positiivseid hinnanguid, kuid mõned leidsid, et film on oluliselt puudulik ja ülespuhutud. Kiideti rollijaotust ja paljud kriitikud arvasid, et oli Vivien Leigh sobis Scarletti rolli ülimalt hästi. 1940. aasta Oscarite jagamisel sai film 13 nominatsioonist kaheksa auhinda, sh parima filmi, parima lavastaja, parima kohandatud stsenaariumi ja parima naispeaosatäitja kategoorias. Parima naiskõrvalosatäitja auhinna võitnud Hattie McDaniel oli esimene Oscariga pärjatud afroameeriklane. Filmi oli tohutult populaarne. See on kõigi aegade suurimaga kassatuluga film, kui arvesse võtta inflatsiooni. Samas on film pälvinud ka kriitikat. On ette heidetud, et see õigustab rassilisi stereotüüpe. Filmi peetakse üheks kõigi aegade parimaks. Ameerika Filmiinstituut valis selle 1998. aastal sajandi parimate filmide seas neljandale kohale. Aastal 1989 tunnistati film kultuuriliselt oluliseks ning kanti USA Kongressi raamatukogu Riiklikku Filmiregistrisse. Tara istandus Thomas Mitchell – Gerald O'Hara Barbara O'Neil – Ellen O'Hara (tema abikaasa) Vivien Leigh – Scarlett O'Hara (tütar) Evelyn Keyes – Suellen O'Hara (tütar) Ann Rutherford – Carreen O'Hara (tütar) George Reeves – Brent Tarleton (tegelikult Stuart) Fred Crane – Stuart Tarleton (tegelikult Brent) Hattie McDaniel – Mammy (teenija) Oscar Polk – Pork (teenija) Butterfly McQueen – Prissy (teenija) Victor Jory – Jonas Wilkerson (järelevaataja põllul) Everett Brown – Big Sam (töödejuhataja põllul) Twelve Oaksis Howard Hickman – John Wilkes Alicia Rhett – India Wilkes (tema tütar) Leslie Howard – Ashley Wilkes (tema poeg) Olivia de Havilland – Melanie Hamilton (tema nõbu) Rand Brooks – Charles Hamilton (Melanie vend) Carroll Nye – Frank Kennedy (külaline) Clark Gable – Rhett Butler (külaline Charlestonist) Atlantas Laura Hope Crews – tädi Pittypat Hamilton Eddie Anderson – onu Peter (tema kutsar) Harry Davenport – doktor Meade Leona Roberts – proua Meade Jane Darwell – proua Merriwether Ona Munson – Belle Watling Väiksemates kõrvalosades Paul Hurst – jänkide desertöör Cammie King Conlon – Bonnie Blue Butler J. M. Kerrigan – Johnny Gallagher Jackie Moran – Phil Meade Lillian Kemble-Cooper – Bonnie põetaja Londonis Marcella Martin – Cathleen Calvert Mickey Kuhn – Beau Wilkes Irving Bacon – kapral William Bakewell – ratsaohvitser Isabel Jewell – Emmy Slattery Eric Linden – sõdur Ward Bond – Tom, jänkide kapten Cliff Edwards – sõdur Yakima Canutt – salgaja Louis Jean Heydt – sõdur Olin Howland – õnnekütist ärimees Robert Elliott – jänkide major Mary Anderson – Maybelle Merriwether Oscar (1940) Parim film Parim lavastaja – Victor Fleming Parim naispeaosatäitja – Vivien Leigh Parim naiskõrvalosatäitja – Hattie McDaniel Parim kohandatud stsenaarium – Sidney Howard Parim operaatoritöö – Ernest Haller ja Ray Rennahan Parim kunstnikutöö – Lyle R. Wheeler Parim filmimontaaž – Hal C. Kern ja James E. Newcom "Gone with the Wind (1939) – Notes". Turner Classic Movies. Vaadatud 4.12.2016 "Cinema: G With the W". Time. 25. detsember 1939. lk. 1–2 & 7. Vaadatud 4.12.2016 Nugent, Frank S. (20. detsember 1939). "The Screen in Review; David Selznick's 'Gone With the Wind' Has Its Long-Awaited Premiere at Astor and Capitol, Recalling Civil War and Plantation Days of South--Seen as Treating Book With Great Fidelity". The New York Times. Vaadatud 4.12.2016 Flinn, John C., Sr. (20. detsember 1939)."Gone With the Wind". Variety. Vaadatud 4.12.2016 1940. Oscars.org. Vaadatud 4.12.2016 "Gone With the Wind (1939)". TCM.com. Vaadatud 4.12.2016 "USA kino lõpetas rassismisüüdistuste tõttu "Tuulest viidud" näitamise" ERR, 28. august 2017 "AFI's 100 Years...100 Movies".. Ameerika Filmiinstituut. Vaadatud 4.12.2016 Tuulest viidud andmekogus IMDb (inglise) Tuulest viidud andmekogus Filmiveeb "HBO ennistas "Tuulest viidud" oma voogedastusplatvormil koos kommentaariga" ERR, 25. juuni 2020